Testnevelés tantárgy osztályozóvizsga követelménye évfolyamonként
1. évfolyam
I. félév
· Rendgyakorlatok: Alakzatok felvétele tanítói segítséggel.
· Előkészítés és prevenció: A gimnasztikai feladatok teljesítése utánzással, ütemtartás nélkül.
· Járások, futások, szökdelések és ugrások, valamint dobások: Az alapvető mozgáskészségek (járás, futás, ugrás, dobás) elsajátítása, gyakorlása.
· Támasz-, függés-és egyensúlygyakorlatok: Az alapvető mozgáskészségek (kúszás, mászás) elfogadható végrehajtása.
· Labdás gyakorlatok: Labdás ügyességfejlesztés tanítói segítséggel.
· Szabadidős sporttevékenységek, mindennapos testnevelés: Részvétel a szabadidős tevékenységekben.

II. félév
· Rendgyakorlatok: Alakzatok felvétele önállóan
· Előkészítés és prevenció: A gimnasztikai feladatok teljesítése utasításra, ütemtartással.
· Járások, futások, szökdelések és ugrások, valamint dobások: Az alapvető mozgáskészségek pontos végrehajtása.
· Támasz-, függés-és egyensúlygyakorlatok: Az alapvető mozgáskészségek pontos végrehajtása.
· Labdás gyakorlatok: A labdás gyakorlatok pontos végrehajtása.
· Szabadidős sporttevékenységek, mindennapos testnevelés: A sporttevékenységekben való aktív részvétel.

Néptánc
I. félév
· Tudjon a tanuló néhány bemelegítő gyakorlatot önállóan felidézni és kivitelezni.
· (Pld: járás, futás, szökdelés zenére; járás, futás feladatokkal; utánzó és páros szabadgyakorlatok)
· Ismerje a tanuló a bemelegítő játékok szövegét, dallamát, s a hozzájuk fűzött mozdulatsorokat. (Pld: vonulós: „Zöld paradicsom…”, „Iglice, szívem…”, „Egy, megérett a meggy…” Páros szökellők: „Zabot vittem…”, „Án, tán, titijon…” Galopp: „Kert alatt kinn a kocsi…” Guggolás: ”Vékony vászon lepedő…”)
· Ismerje a tanuló és legyen képes önállóan is felidézni a tanult mondókákat, kiszámolókat. (Pld: „Csiteri, csütöri…” , „Ángyom sütött rétest…”, „Kipp-kopp kalapács…”)
· Ismerje és legyen képes önállóan is felidézni a tanult népi játékok szövegét, dallamát, ismerje és tartsa be a játékszabályokat.
· 
II. félév
· Ismerje és tudjon különbséget tenni a negyed és nyolcad ritmus között, legyen képes ezeket tapssal és lépéssel is kifejezni. 2/4-es ritmusok megjelenítése tapssal, dobogással.
· Ismerje a tanuló és legyen képes önállóan is felidézni és kivitelezni a tanult motívumokat. (Pld: egyes csárdás jobbra-balra, tovahaladó csárdás, sarokemelgetés negyed értékben, negyedes höcögés csárdáslépéssel, kettes csárdás jobbra-balra, egyes/kettes csárdás tapssal kísérve).

